Latežerio ąžuolas

Latežerio ąžuolas – valstybės saugomas ąžuolas, augantis prie Latežerio ežero, Latežerio kaime, Viečiūnų seniūnijoje, Druskininkų savivaldybėje.Saugomų teritorijų valstybės kadastras. Latežerio ąžuolas stvk.ltAtrask Lietuvos saugomas teritorijas. Latežerio ąžuolas saugoma.lt. Patenka į Druskininkų miškų urėdijos Latežerio girininkijos (357 kv., 17 skl.) teritoriją. Pasiekiamas iš kelio  pasukus į Ežero gatvę, už 2 km į pietus, Latežerio pietvakarių krante. Medis auga ant pelkėto ežero kranto, spygliuočių miško pašlaitėje. Link jo veda žvyrkelis šalia pakrantės sodybų, paskutinius apie 0,5 km – vingiuotais ir kalvotais miško keliais.  2024 m. duomenimis, kelio nuorodomis ąžuolas nepažymėtas, prie jo pastatyta informacinė lentelė.

Latežerio ąžuolas Aplinkos ministro paskelbtas valstybės saugomu 1999 m. lapkričio 3 d. įsakymu Nr. 345. Atsakinga institucija – Dzūkijos NP ir Čepkelių VGR direkcija.

Valstybinės miškų tarnybos 2017 m. pateiktame paminklinio medžio vertinime nurodyta, kad kamieno apačia buvo sveika, tik labai gumbuota. Medis pažeistas žaibo. 3,0 m aukštyje šakojosi į kelias dalis. Daug nudžiūvusių šakų, ypač nuo ežero pusės. Centrinė dalis pakankamai sveika ir gyvybinga.Valstybinė miškų tarnyba. Senieji Lietuvos ąžuolai. 5. Latežerio ąžuolas lrv.lt Pagal 2021 m. atliktą valstybės saugomų botaninių GPO vertinimo ataskaitą, priekelmyje ir kamiene pažymėtas puvinys, nurodytas amžius – 270 metų.Gamtos paveldo objektai. Detalūs vertinimo duomenys. Botaniniai GPO (taškiniai objektai). 91. Latežerio ąžuolas vstt.lrv.lt

 Duomenys 

Pagrindinės charakteristikos (duomenų šaltinis 2017-09-20):
 Aukštis virš jūros lygio – 109 m	
 Medžio rūšis – paprastasis ąžuolas (Quercus robur L.)
 Medžio aukštis – 22 m (informacinėje lentelėje – 22,3 m)	
 Kamieno apimtis (1,3 m aukštyje) – 4,5 m 	(informacinėje lentelėje – 4,35 m)	
 Lajos plotis – 17 m
 Amžius – 270 metų 

 Šaltiniai 

 Nuorodos 

 Dzūkijos nacionalinio parko ir Čepkelių valstybinio gamtinio rezervato direkcija. Priskirtos teritorijos ir gamtos paveldo objektai

Kategorija:Druskininkų savivaldybės paveldas
Kategorija:Lietuvos gamtos paveldo objektai